Downloaded from YTS.MX
Official YIFY movies site: YTS.MX
EGY JÓ EMBER TÍZ NAPJA
Halló?
Baszki! Engem ne rángassatok bele!
Érted?
- Ki volt az? - Fogd be!
ELSŐ NAP
Halló? Sadık, hallasz?
Igen, Maide?
Várj egy kicsit!
- Gyere be! - Jó reggelt!
Hallgatlak.
Be tudnál ugrani ma az irodába? Kettőkor.
- Most mennyi az idő? - Dél van.
Ne késs! Van számodra egy melóm.
Jól van, ott leszek.
Már megint az utcai ruhádban aludtál, öregfiú?
Az a ribanc Cemile sürgősen ki akar lakoltatni.
Hivatalos papírt küldött.
Visszaírnál valami ütőset annak némbernek?
Szerezz egy ügyvédet!
Te nem az vagy? A szekrényben van a diploma.
Esküszöm, nem kutakodtam.
Rendet raktam, amikor beteg voltál.
Régen ügyvéd voltam. És kérem vissza a lakáskulcsot.
Már megint ez?
Nem akartam megkérdezni, de ki ez?
Miért nézed mindig ezt?
Marlowe. Ő is magában beszél, mint én.
- Öregfiú! - Igen?
Kérlek szépen!
Légyszi! Oké?
Jó, hagyd itt! Majd este elolvasom.
- Oké. - Drága vagy, öregfiú!
Te vagy a legjobb fej fickó a világon.
Már vár téged, Sadık.
Örülök, hogy látlak.
Hogy vagy?
Azon kívül, hogy fázol.
Ez egy személyes jellegű munka lenne.
Ugye ikreim vannak.
Egy Yeter nevű nő szokott vigyázni rájuk. Van egy fia.
Munkát is szereztem a srácnak, fodrászsegéd volt
a Hajas Hayroşban.
De körülbelül egy hónapja eltűnt.
A rendőrség keresi, de semmi.
Egyelőre semmi eredmény.
Maide, ha már egy hónapja eltűnt…
Tudom, igen. Persze.
De nem mondhatom azt Yeternek:
„Édesem, a fiad valószínűleg már halott!”
Úgy kell tennem, mintha csinálnék valamit.
Az életem kész káosz lenne nélküle.
Ha felmond, végem van.
Ez Şevket felügyelő névjegye.
Hívd fel, ha bármi kell! Tartozik nekünk egy szívességgel.
A sofőröm, Hüseyin lent vár. Ő majd elvisz hozzánk.
Nyomozgass egy hétig! Kábé ez minden, amit tehetünk.
Ennyi volna.
Rendben.
Tudod, amúgy…
Rezzan mindig azt mondta, hogy okos fickó vagy.
Azt mondtam Yeternek, hogy egy barátom vagy, aki okos,
de nagyon jó ember is.
RENDŐRSÉGI NYILATKOZAT – YETER HASANOĞLU
Maidénak hála járhatott a fiam és a lányom egyetemre.
De Tevfik kibukott, bár nagyon igyekezett.
Szóval Maide szerzett neki állást a híres fodrásznál,
hogy ne kallódjon, amíg besorozzák.
A fiam keményen dolgozott. Munka után rögtön hazajött.
Volt nézeteltérése bárkivel? Vannak ellenségei?
- Esetleg családi viszály? - Nem, dehogy.
Volt partnere? Barátnője?
Nem, nem volt.
De az én kismadaramnak hatalmas szíve van.
Maide azt mondta, maga nagyon jó ember.
És igaza volt.
- Finom ez a süti. - Jó étvágyat!
Ez Hatice lesz, a lányom.
Milliószor mondtam, hogy csak egyszer csengess!
Jól van, na!
Na tessék!
Megnyugtatom őket, ügyvéd úr.
Mindjárt átmegyek Zelihához tanulni.
- Maradj, ahol vagy! - Egyedül is haza tudok jönni.
- Szia, Hatice! - Pınar vagyok.
Anyukád Haticének hívott.
Jogom van hozzám illő nevet használni.
- Muszáj ezt az alkotmányba foglalni? - Igaz.
És te ki vagy?
Egy jó ember. Ma már ketten is így neveztek.
Változtassam meg a nevemet is?
Meg kell találnom a bátyádat. Azért vagyok itt.
Yeter drágalátos pici fiát?
- Mit nevetsz? - Anyám olyan ostoba!
Talán ha a madárkája méregdrága telefonjában kutakodott volna
az enyém helyett,
rájött volna a turpisságra.
- Turpisság? - A vizsgálatos bulik…
A te telód is elég menő, a sok csillámmal.
Nem tudom, hogy jó ember vagy-e,
de látom, szereted mások dolgába ártani magad.
Tankolok némi kaját. Elvégre tanulni fogunk.
Mi az a vizsgálatos buli?
Nem is tudod.
Aggódsz a bátyádért?
Az a te dolgod, jó ember.
Mondd meg Yeternek, hogy Pınar elment!
- Mit fogtok tanulni? - Testnevelést.
Elnézést. Ha az egyik bőg, a másik rákontráz.
- A lányom elment, ugye? - Aha. Nekem is mennem kell.
- Jelentenem kell Maidénak. - Oké.
Ezt vegye el!
- Ne! Mit csinál? - Ez a legkevesebb a fáradozásaiért.
Bármit megtennék a fiamért.
Ő nem hagyott volna itt csak úgy.
Még pénzt is spórolt, hogy elmehessünk a szülőfalunkba.
Kérem, találja meg!
Jól van.
KAAN HOLDING – ARCCAL A JÖVŐ FELÉ
Testnevelés. Persze.
TAXI
A mindenit, Macit!
Andante.
Egy, kettő,
három, négy…
3651, 3652, 3653,
háromezer…
Macit!
Halihó!
Sadık?
- Mit keresel itt? - Ne aggódj! Nem Maide küldött.
Kérdeznék a barátnődtől pár dolgot a bátyjáról.
Később beszélhetünk. Na jó.
Gyere velem!
Nos, mesélj!
- Miről? - A vizsgálatos bulikról.
Csak azt tudom, hogy csütörtök esténként vannak.
Láttam a madárka telefonján.
Ő azt mondta,
csütörtökönként túlórázik, és a szalonban marad.
Őket kérdezd inkább! A fickókat a Hajas Hayroşban.
Hajas Hayroş.
Hol van Tevfik mobilja?
Honnan tudjam? Biztos ott, ahol a madárka.
Mit nézel? Ez az én mobilom.
Ha akarod, kérdezd meg Macitot. Tőle kaptam.
Az ilyesminek sosincs jó vége.
Mit érdekel? Mi vagy te, valami erkölcscsősz?
Törődj a magad dolgával!
Te foglalkozz a jóval, a rosszat meg hagyd rám!
Anyád azt mondta, nem, de volt Tevfiknek barátnője?
Allegro.
Egy,
kettő,
három…
Hé! Legalább ugass!
Köszöntsék szeretettel Meral Çiment!
Bocs, hogy későn jöttem,
de sokáig tartott a buli.
- Milyen buli? - Meral Çimen nyugdíjazási búcsúbulija.
Aki 25 év után
véget vet a színházi karrierjének,
és Eskişehirbe költözik.
Essünk túl rajta! Fáradt vagyok.
Két éve nem csináltuk már, nem emlékszel?
Igaz is.
Csak azért jársz ide, mert itt meleg van.
És a kisfiad miatt.
Tudom, hogy fiadként szereted azt a blökit.
Tényleg Eskişehirbe költöznél?
Igen.
Rıza azt szeretné.
A sírból hív? Tíz éve halott.
A szelleme hív.
Várjunk csak!
Miért nem jössz velem Eskişehirbe?
Örökbe fogadlak.
Kisfiam!
Bolond vagy.
Gyere ide!
MÁSODIK NAP
Csütörtök éjjel sose voltunk itt. Tevfikkel amúgy sem voltam olyan jóban.
Beteg volt esetleg?
Mondott olyat, hogy vizsgálatra megy,
vagy valami ilyesmi?
Nem. De volt valami.
Van egy gyógyszertár a túloldalon.
A Simge Gyógyszertár.
Sokat járt oda.
Talán beteg volt.
Tessék, ez a tiéd.
Megadom a számomat.
Hívj, ha bármit látsz, hallasz, vagy eszedbe jut valami!
Ha benne vagy, még több pénz üti a markodat.
- Rendben? - Megegyeztünk.
KAAN HOLDING – ARCCAL A JÖVŐ FELÉ
- Igen, Seval? - Jó reggelt, öregfiú!
- Nem jöttél tegnap este. - Sok dolgom volt.
- Valami baj van? - Nem, nincs.
Azt mondtad, megnézed Cemile felszólítását.
- Ma este megnézem, úgy jó lesz? - Persze, öregfiú.
SİMGE GYÓGYSZERTÁR
- Viszontlátásra, Ahmet! - Jobbulást!
Jó napot! Miben segíthetek?
Tevfikről szeretnék kérdezni.
A fiúról, aki a Hayroşban dolgozik.
Tudom, hogy ismeri, Ahmet. Mondták, hogy gyakran jár ide.
Igen, emlékszem rá. A fodrászsegéd.
Ide járt a gyógyszereiért.
- Milyen gyógyszerekért? - Nem tudom.
Fájdalomcsillapító, antibiotikum, kenőcs. Szokásos dolgok.
Fájdalomcsillapító. Vény nélküli cucc?
Nem függő, ugye?
Vény nélküli?
Itt nem árulunk olyat. Sima gyógyszerek voltak.
Miért kérdezi ezt?
Nem zsaru.
Valaki másnak vette őket?
Elbeszélünk egymás mellett. Amit ön vény nélkülinek hív…
Beszélt önnek vizsgálatokról?
Ez hihetetlen. Mi baja van?
Szórakozik velem?
Ez maga szerint kórház? Milyen vizsgálat?
És nem árulunk drogokat.
- Mikor látta utoljára? - Úgy másfél hónapja.
- Most boldog? Kifelé! - Jó, veszek valamit.
Abból adjon egyet! Mennyibe kerül?
Ingyen van, csak vigye, és menjen!
Tűnés!
Mekkora bunkó!
Érdekes. Vizsgálatról kérdezel, és kapsz egy ingyen fogkefét.
Te tudsz valamit, Ahmet.
Mintha mondani akarnál valamit, Vén kacat.
Igen?
Halló?
Ki az?
Egy kukkot se! Mozgás!
Ahmet küldött?
- Ha a fogkefe kell… - Fogd be!
- Mi ez? - Menj!
- Szállj be! - Segítség!
SZEMÉLYI IGAZOLVÁNY
Igen, Főnök?
Fura fazon, de ártalmatlannak tűnik.
Nincs fegyvere, Főnök.
Csak egy fogkefe.
Főnök…
Előre nézz!
Fogjátok erősen! Nem üvegből van!
Főnök…
Kérlek, ne!
Állj, Főnök!
Ne, Főnök! Főnök!
Főnök!
Előre nézzél!
Ejnye! Legyenek már egyforma méretűek!
Szóval te vagy Sadık.
Hamza, azt mondtad, ártalmatlan csodabogár,
de szerintem vicces.
Engem mindenki Főnöknek hív.
Itt egy jó tanács a Főnöktől.
Ne fogj kezet senkivel, akinek nem ismered a szándékát!
Lehet, hogy épp levágnám a farkadat.
Miért rontod el a mókát azzal, hogy barátságos vagy?
Lássuk csak, mi van itt!
Egy fogkefe.
Akciós volt. Ingyen adták.
És egy…
Ez meg mi a fene? Noé bárkájából esett ki?
Nincs PIN-kódja. Vén kacatnak hívom.
De nem buta telefon.
Vén kacat…
Vicces fickó vagy. Tudod, mit?
Én is elnevezem a cuccaimat.
Ez például a Buldog.
Ha elkap egy körmöt, egy ujjat, egy csuklót,
nem ereszti, míg le nem tépi.
A mókának vége.
Honnan ismered Tevfiket?
Miért keresed?
Nem ismerem Tevfiket. Sosem találkoztunk.
Egy hónapja eltűnt. Az anyja aggódik érte, keresteti.
A neve Yeter. Tegnap ismertem meg.
És van egy ügyvéd barátnőm.
Néha kutakodok neki az ügyei kapcsán.
Yeter vigyáz Maide gyerekeire. Megkért, hogy segítsek.
És ezért…
Megvan minden?
Igen, Főnök!
Nos?
Mondd csak, nyomozó úr!
Mit tudtál meg eddig?
Semmit. Csak titeket találtalak meg.
Megmondom, mi lesz, Sadık.
Ha véletlenül megtudsz valamit Tevfikről,
az első dolgod, hogy felhívsz engem.
A negyedik szám az enyém a névjegyek közt.
Értetted?
Mit fizet neked ez a Maide?
Ötezret.
Tevfik anyja is adott egy karkötőt, de azt visszaadom, ha nem lesz meg.
Ha hozol nekem valami hasznosat,
kapsz tőlem még 20 000-et.
Itt a cuccod.
És a fegyvered.
Egy darabban mész el innen.
Nem mindenki ilyen mákos. Becsüld meg magad!
SEMMI SEM BÚCSÚZIK OLYAN JÓL, MINT EGY GOLYÓ – A HOSSZÚ BÚCSÚ
Ahmet, a gyógyszerész.
Aztán ez a Főnök.
Tevfik!
Te egy fiatal srác vagy!
Mi dolgod van két ilyen bunkóval, az isten szerelmére?
Szóval…
lehet, hogy Ahmet, a gyógyszerész és a Főnök…
összedolgoznak?
Mit gondolsz?
Nem. Szerintem sem.
Megadtam a számomat Alinak, a fodrászsegédnek.
Ő is a Főnök embere.
Ahmet, Ali, a Főnök…
Bonyolult ez.
Sadık!
Rezzan!
HARMADIK NAP
Ez csodálatos!
- Köszönöm. - Gratulálok!
- Köszi. - Jó ízlése van a pasinak.
- Ugye? - Köszönöm.
Én nem kérek, köszönöm.
Ez az, amire gondolok?
Igen.
Terhes vagyok.
Gratulálok!
Mi a baj?
Öregfiú…
Az állítólagos apám
elvette a pénzt és a telefont, amit anyámnak küldtem.
Azt mondta, elégeti.
Nem kívánt személy lettem, és nem is beszélhetek anyámmal.
Egyedül vagyok ebben a világban.
És ma dolgozol… mész ma valahová?
Lehet, hogy nem. Miért?
Jól van. Akkor mosakodj meg, oké?
- Megyünk, válaszolunk a felszólításra. - Komolyan?
Vegyél fel valamit, ami eltakarja a lábadat!
Oké.
Te miért nem veszel fel valami mást?
Mindig ugyanazt hordod. Vegyünk neked nyári ruhát?
Tetszem neked, ugye, öregfiú?
KÖZJEGYZŐ
Jaj, köszi szépen, öregfiú! Ez aztán ütős válasz volt!
Most már nem szólhat be a banya. Ha próbálkozik, lefújom paprikaspray-vel.
Mondjad!
Nem tudok. A ma este sem jó.
Hallottad, Recep. Nem érek rá.
Meghívhatlak egy kávéra?
Vagy vacsorázhatunk is. Finom kaját főztem mára.
- Na? - Hatkor van egy kis dolgom. Legyen kávé!
Te vagy a legjobb arc a világon!
Tempo grave.
Egy…
kettő…
három…
SİMGE GYÓGYSZERTÁR
…négy…
Hová tűntél, haver?
DIAGNOSZTIKAI KÖZPONT KÖLTÖZTETÉS – ÉPÍTÉSZETI IRODA
Tedd, amit mondtam, Seval!
DIAGNOSZTIKAI KÖZPONT
Küldd el az üzenetet! Várok.
Ügyes kislány.
Mit szeretne?
Vizsgálatra jöttem.
Zárva vagyunk.
Időpontom van Ahmettel egy vizsgálatra.
Andante.
Egy, kettő,
három, négy…
Gyere csak!
Várj itt!
Mehetsz.
Egyenesen.
Menj tovább! Erre.
Menj be!
Motozzátok meg!
Sadık Demir!
Ki a fasz vagy te? Mi a faszt keresel itt?
Ahmet nem mondta?
Hadd mondjam el, mi a program!
Ez a fickó lefogja a kezedet, a másik kinyitja a szádat,
én meg beleszarok.
Nem. Nem tetszik.
Ez egy szar terv. Hívd ide Ahmetet!
Bassza meg!
A telefon! Van benne egy SMS.
Ez meg mi?
Tudom, hogy régi, de megteszi.
Nincs PIN-kód.
„Şevket felügyelő,
a Hale utcai Diagnosztikai Központban vagyok.
Fél órán belül jöjjön értem a csapat!”
„Úgy lesz, Sadık.”
Ki a franc ez a felügyelő?
A tárcámban van a névjegye!
Öt perce üzentem neki.
Siessetek, szóljatok Ahmetnek!
Ne már!
Hozzátok ide!
Hé, óvatosabban!
Erre!
Rendben, elintézem.
Mozgás!
Egy kibaszott púp vagy a hátamon.
Hogy találtál meg?
Követtelek a gyógyszertártól. Észre se vetted.
Igen, van egy Şevket nevű rendőrfelügyelő.
A pofázós Şevket.
Ő az.
Eltűnt és Körözött Személyek Osztálya.
Ott van a száma.
Tűnés, emberek!
Sadık!
Ne húzd ki a gyufát!
A rendőrség szarik ránk. Szerinted hogy húztuk ilyen sokáig?
Ma elengedlek,
Şevket felügyelő kedvéért.
És mi van, ha Şevket felügyelő…
mégis kíváncsi rátok?
Akkor mi van, Ahmet?
Emberkereskedelem, prostitúció, rabszolgamunka,
esetleg szervkereskedelem is, és egyéb dolgok.
Mit gondolsz?
Figyelj!
Most elmondasz mindent erről a vizsgálatos ügyről.
Hogy mi van Tevfikkel, hogy tűnt el, és hol lehet most.
Mondj el mindent, oké?
És akkor felhívom Şevketet, és megmondom,
hogy nem kell idejönniük.
Értetted?
Ahmet, engem nem érdekel, mit csináltok itt, haver.
Tevfik anyja nagyon aggódik érte.
Megígértem neki, hogy megtalálom.
Tegyük fel, hogy így teszek!
Akkor leszállsz rólunk?
Nem.
Na jó, jól figyelj! Csak egyszer mondom el.
Ne tévesszen meg a kisfiús arca!
A kis Tevfik egy sunyi szemétláda volt.
Fodrászsegéd, persze.
Nem. Kamu volt az egész.
Körülbelül egy éve
kezdett el ide járni.
Elismerem, a rohadéknak
volt érzéke ahhoz, amit csinálunk.
Gyorsan előléptették stricivé.
Hat hónapig ezt csinálta.
Kiszúrta a jó árut, és eladta.
Nagyjából egy hónapja adtunk neki utoljára árut.
Azóta nincs hír róla.
Én is kerestem, de semmi. Hűlt helye.
Álljon meg a menet! Tevfik még gyerek volt.
Hogy boldogult a stricik világában?
Volt egy társa.
Csütörtökönként időpontot kért vizsgálatra.
Egy fekete szedánnal jött egy Cevdet nevű arccal.
Cevdet a kocsiban várt,
a srác feljött, kiválogatta az árut, aztán elmentek.
- Hol van ez a Cevdet? - Gőzöm sincs.
Nem ismerem.
Figyelj, Ahmet!
Azt a rohadt!
Ez a kis infó nem elég ahhoz, hogy leszálljak rólatok.
Millió Cevdet van Isztambulban.
Vagy tévedek? Amúgy…
még tíz percetek van.
Ez a gyökér nem tágít. Tedd, amit mond!
Talán ott a rendszám a biztonsági felvételen.
Az jól hangzik.
Minden jót!
Halló, Şule?
Bocs, hogy ilyen későn hívlak, de ez sürgős.
Megadok egy rendszámot. Derítsd ki, hogy kié!
Persze, megvárom.
Nálad van a labda, Şule.
Találd meg azt a szemetet!
Ma csütörtök van.
Teát, uram?
- Finom. - Egészségére!
Kivel üzletelsz, Ahmet?
Ki ül a kocsiban?
Mekkora amatőr vagy, Sadık!
Marlowe már a kocsijában ülne, és üldözné.
Adj még egyet, mester!
Nem verték meg. Egyben van az arca.
Kint zabál, figyeli a járókelőket.
Jól van.
Rendben. Értem.
Elintézem.
Ne higgy Meralnak!
Igazából nem vagy a fiam. Az utcán szedtelek össze.
És nem ismerem az anyukádat. Oké?
Igen, Maide?
- Jó reggelt! - Helló!
- Hogy vagy? - Megvagyok. És te?
Ebédeljünk ma együtt! Mit szólsz?
- Ma? - Igen.
- Ez fura. - Már miért?
- Azt hittem, a Tevfik-ügy… - Fél kettőkor végzek.
- Legyen mondjuk kettő? - Oké. Hol?
- Ismered a Serát? - Aha. Oké.
- Ott találkozunk. - Szia!
Kiszagoltad a férjed stiklijeit?
SEVAL – NEM FOG ÖSSZEJÖNNI, ÜZLETI EBÉD
Gyerünk, Szfinx! Végezd el a dolgod! Eleget vártam.
Gyerünk, pajti!
Hé! Gyerünk!
Ahogy akarod.
NEGYEDIK NAP
Köszönöm.
- Üdv a Serában! - Köszönöm.
Mit hozhatok inni?
- Egy whiskey-t. - Természetesen.
- Várok valakire. - Semmi baj.
Egy, kettő, három, négy,
öt, hat, hét…
- Tizennégy… Köszönöm. - Egészségére!
Tizenhat, tizenhét…
260, 261…
Szia, Sadık!
Jól vagy?
Nagyon rég találkoztunk.
Hat év és öt hónap, ebből 13 hónap börtönben.
Igen, jó régen.
Hogy vagy?
Gondolom, Maide már elmondta.
Igen, el.
Tényleg minden oké? Mármint…
Kabátban ilyen időben…
Fáj a gyomrom.
- Rendeljünk valamit? - Nem, én nem kérek semmit.
Te nem kérdezed meg, hogy vagyok?
Nem kell. Már tudom.
Jól vagy. Havonta kapok jelentéseket.
- Maidétól? - Nem.
A celebmagazinok írják.
Tudod, azok, amik megírják, hová mentek,
kivel mentek, mit esztek és isztok, mit viseltek,
ki kivel kefél, ki kit nem tudott megkefélni.
És ezt fotókkal illusztrálják.
Azokból tudom.
Újabban ilyeneket olvasol?
- A szomszédom veszi őket. - Gondolom, egy nő.
Igen.
És csinos?
A szakmájában a szépségért fizetnek.
Még mindig haragszol rám?
Túl korán tetted fel ezt a kérdést.
Így jobb emberként emlékezhetek rád, mint amilyen valójában vagy.
Látod ezt?
Ezt most le kell hajtanom. Sőt, egy egész üveggel.
Sadık, én hálás vagyok neked.
Komolyan.
Mindazért, amit tettél.
De soká ért ide a bocsánatkérésed! Hét év után nyögted ki.
Mert szégyelltem magam.
Tényleg?
És…
most mitől bátorodtál fel?
Sadık, lesz még egy ügy.
Megint vádat emelnek.
És?
Ha nem megy jól a tárgyalás, elítélhetnek,
és kizárhatnak a kamarából.
És?
Nem mehetek börtönbe, Sadık.
Még pár hónapra sem.
Terhes vagyok.
Soha senki sem szeretett úgy, mint te.
Most elszívok egy cigit.
AZ IGAZSÁG AZ ÁLLAM ALAPKÖVE
Helló, öregfiú!
Van egy meglepetésem.
Miért ilyen piros a szemed?
Allergiás vagyok. Tudod, a fákra.
Hoznál nekem egy poharat? Jéggel.
Amúgy mi történt délben?
Kivel ebédeltél?
Idehoznád a magazinodat? A februári számot.
Tessék.
REZZAN AKKURT: SIKERES, SZÉP ÉS EGÉSZSÉGES
Olyan szép!
Ki ez a nő?
A volt feleségem.
Régen te is ilyen gazdag voltál?
Nem.
Az új férje gazdag.
Ő törte össze a szívedet?
Miért váltatok el?
Üzlettársak voltunk.
Ő is ügyvéd volt. Együtt dolgoztunk.
Belekeveredtünk egy kétes ügybe,
és rám kenték az egészet.
Kizártak a kamarából, börtönbe küldtek.
Elvált tőlem.
És hozzáment a gazdag fickóhoz.
Nem várt rád?
Én megvártalak volna.
Esküszöm.
Mit akart az a hálátlan nő?
Egy szívességet.
Miért csuktad be a szemed?
Kívántam egyet.
- Szóval mi az a meglepetés? - Ja, igen!
Várj! Két meglepi is van.
- Siess! - Pillanat!
Igen, Maide?
Nézd, tudom, hogy átvertelek. Sajnálom.
De nem tehettem mást.
Arif mondta, hogy Rezzan terhes…
Haragszol rám?
Maide, képzeld már magad a helyembe!
A férjed csalást követ el, de te ülsz a sitten helyette.
Aztán elválik tőled, és elvesz egy másik nőt.
Eltelik hét év.
És most figyelj! Jön egy közvetítő, mondjuk én.
A férjed megkörnyékez, és megkér,
hogy újra ülj helyette.
Mit gondolsz, Maide?
Te nem haragudnál rám?
Nézd, jogod van haragudni.
De én csak a hírvivő vagyok.
És Arif tudni akarja, mit tehetne érted,
ha elviszed a balhét ezért is.
Ennyit érek én neked, Maide?
Ennyit?
Minek néztek ti engem?
Mi történt?
Mi a baj?
Hát van isten!
Ez már biztos.
Öt perc se telt el azóta, hogy kértelek tőle.
Várj!
Én nem mondtam el senkinek.
Nem mondtam…
Jó reggelt!
Többet nem dolgozom.
Ha kell, takarítónő leszek.
Ez volt a második meglepetés.
ÖTÖDIK NAP
Szóval még nincs itt a szállítmány.
Segíthetek valamiben, haver?
Nem. Vizsgálathoz állok sorban.
Vizsgálatra? Azt felejtsd el!
Valakit meggyilkoltak.
Gyilkosság? Kit öltek meg?
A kissé sánta fickót, aki ide járt. Ahmet, vagy valami ilyesmi.
A gondnok mondta.
Kösz.
Ez te voltál, Cevdet.
Mondjad, Şule!
A rendszám az egyik olyan kocsié,
amit hat hónappal ezelőtt bérelt a Kaan Holding.
A vicces az, hogy a kocsi
20 nappal ezelőtt megsemmisült egy balesetben.
Az elhunyt sofőrt nem tudták azonosítani,
mert az autó sávot váltott,
összeütközött egy tartálykocsival, és kiégett.
A kocsi a holding biztonsági főnökéhez tartozott.
Egy fekete szedán.
- Megvan a főnök neve? - Cevdet Koru.
Nem volt épp mintapolgár, Sadık.
Rendőrfőnök-helyettes volt,
mielőtt szerencsejáték és testi sértés vádja miatt elbocsátották.
Feltételezhetően ő volt a sofőr,
mivel a baleset időpontja óta eltűnt személy.
Jól van, Şule. Megvan a lakcíme? Vagy a munkahelyéé.
Csak a feleség, Kadriye új címe van meg.
Küldd át üzenetben! És küldd ide Hüseyint!
Meggyilkoltak egy fickót, és azt hittem, te voltál,
de te is…
Meglátjuk.
Kettő, három, négy…
Igen? Segíthetek?
Sadık Demir vagyok a Hosszú Élet biztosítótól.
Először is, fogadja részvétemet!
Cevdet Koru úr életbiztosításának kifizetéséről szeretnék beszélgetni.
Ön a felesége?
Szóval a sógoromnak kétmillió lírás életbiztosítása volt.
A cége kötötte?
Az elhunytak özvegyeinek lakhatási támogatást nyújtottak,
de biztosításról nem beszélt Tahsin úr.
Tahsin úr?
A cég PR-menedzsere.
Nem, a PR-koordinátora.
Mindig elfelejtem az ilyesmit.
Itt van valahol a névjegykártyája.
Az ingatlanos papírokkal együtt adta.
Köszönöm.
- Nem ismeri Tahsin urat? - Nem, a pénzügyesekkel dolgozom.
Tehát személyesen hozta el a tulajdoni lapot.
A sógora közkedvelt lehetett.
Cevdetnek volt egy táskája, amiben céges dokumentumok voltak.
Azt is magával vitte.
Fel kell tennem pár kérdést a nővérének.
- Mikor jön vissza Adapazarıból? - Holnapután.
Elkérhetném a számát, hogy megsürgethessem a dolgokat?
- A nővéréét. - Persze.
Túl sokat locsogsz, Behiye.
Minek ez a sok duma? Miért adtad oda neki a névjegyet?
Jaj már!
Tahsin úr,
ön egy olyan hatalmas cég koordinátora,
ami a fél országot birtokolja.
Miért vinné el személyesen a tulajdoni lapot?
Miért?
Talán volt valami hátsó szándéka?
Tahsin úr…
Mi volt a táskában?
Sadık úr! Maide asszony kereste, de nem vette fel.
Igen, Maide?
Szia! Mit csinálsz?
Semmit. Csak agyalok.
Arif ajánlatán?
Nem.
A szír menekülteken, a rabszolgákon, hogy Eskişehirbe
vagy egy trópusi szigetre költözzek-e.
A szokásos. Mondjam még?
- És mi lesz Rezzannal? - Nem.
Tevfik most fontosabb.
Próbálok megdolgozni az ötezredért.
Most felejtsd el Tevfiket!
Szeretnéd hallani Arif ajánlatának részleteit?
Ott van veled?
Nincs.
De idehívom, ha te is idejössz.
A mai az ötödik nap.
Úgy volt, hogy egy hét múlva beszélünk. Majd akkor beugrom.
Elmondom, mire jutottam a nyomozás során. Oké?
Ja, és mellesleg Arifnak…
ne mondd, hogy üdvözlöm!
Ki az?
Én vagyok.
Tedd ezt a szemedre!
Tartsd ott, amíg meg nem fájdul, oké?
Azt hittem, te jöttél.
De Recep volt az.
Azért jött, mert mondtad, hogy kilépsz.
Add meg Recep telefonszámát és a taxija rendszámát!
Azt nem akarom. Ketten vannak.
Náluk vannak az adósságpapírjaim.
Oké. Most pihenj!
Oké.
A Főnök üdvözöl.
Tessék, a lány papírjai.
Kösz.
Álljatok fel!
A Főnök azt üzeni, hogy jegyezd meg ezt a szívességet,
és láss munkához!
Csak hogy tudd.
Mi volt?
A Recep-ügy megoldva.
És a papírok az éjjeliszekrényen vannak.
Hogy csináltad?
Ismerek pár embert.
Menj vissza aludni!
Többé nem hívlak öregfiúnak…
Sadık.
Jól van.
A nevem Fatma.
De a Fatoşt jobban szeretem.
Nem kereslek többé a távolban
Mert már bennem élsz
HATODIK NAP
Szívem kastélyában
A trónterem csak a tiéd
Ki ez már megint?
Igen? Tessék!
Ó, hát itt a jó ember!
Látom, szereztél új cuccokat. Mi ez a szín?
Elvitte a cica a nyelvedet? Beszélj!
Mondd te! Mi az a fontos dolog, amit mondani akarsz?
Mit szólnál ahhoz, ha egy izgi videókkal, fotókkal
és üzenetekkel teli telefont próbálnék eladni neked?
Mit szólnál?
Mégis nálad van a mobilja.
- Kis hazug! - Elfelejtettem.
Na persze. Honnan tudjam, hogy most nem hazudsz?
Öt képet és üzenetet átmásoltam Tevfik mobiljáról az enyémre. Nézd meg!
Ha kell a teló, perkálj 20 000-et!
Tudom, hogy nincs annyid.
- De Macitnak van. - Neki mi köze ehhez?
Azt hiszi, Maide küldött utána.
Nagyon fosik szegény.
Macit nincstelen lenne Maide nélkül. Bármit megtesz, amit mondasz neki.
Te jó ég! Amúgy ti Macittal nem kavartok?
Viccelsz?
Ha találna nálam jobb tornatanárt, azonnal kirúgna
Csak közös érdekeink vannak.
Vannak itt fenyegető üzenetek is.
- Valami „X” küldte őket. Ismered őt? - Előbb a pénzt, jó ember!
- Helló! Egy üveg tej lesz. - Máris.
- Mennyi lesz? - Hét líra.
HÁROM HÓNAPJA NINCS HÍR AZ ELTŰNT KISLÁNYRÓL
Uram, a tej!
Nem nekem kell, hanem egy anyukának.
Még mindig koslatsz utánam?
Nem érdekel, mit csinálsz. Ne aggódj, nem mondtam el Maidénak.
Miért nem Arifot kérted meg? Egy vagyont zsarolt ki az oroszoktól.
Rezzan mutatta be Maidét Arifnak?
Mindkét válásánál Maide volt az ügyvédje.
Alig kellett fizetnie az exeinek.
Szóval régi ismerősök.
Hadd adjak egy jó tanácsot!
Vigyázz azzal a lánnyal! Kiskorú.
Nem úszod meg könnyen, ha be akar mártani.
Szerinted nem biztosítom be magam, amikor csajozok?
Mielőtt beújítok egy nőt,
mindig szerzek elég infót, hogy tönkretehessem, ha kell.
A PIN a születési éve meg az első két számjegy.
Vagyis 200220. Ebben Macitot majmolta.
Az üzeneteknél mindent megtalálsz.
ÍRJA BE A PIN-KÓDOT
Ezt miért csinálod?
Nézd, papa, elég sokba fáj ide járni.
Ruha, ékszer, minden pénzbe kerül.
Látod ott a seggeket, akik meg akarnak dugni?
Nézd meg jól a cipőiket!
A legolcsóbb is 2000. Az órájukról nem beszélve.
Szóval add a kibaszott borítékot!
SEMMI SEM BÚCSÚZIK OLYAN JÓL, MINT EGY GOLYÓ – A HOSSZÚ BÚCSÚ
„Holnap vizsgálat.” Cevdet.
X. „Hiányoztál. Én nem hiányoztam neked?”
„Miért nem válaszolsz? Hol vagy?”
„Ne bassz fel, különben megbánod!
A tulajdonom nem tűnhet el.
Ami az enyém, annak mindig kéznél kell lennie.”
Ki vagy te, X?
„A tulajdonom.” „Ami az enyém.”
Macsó stílusod van.
Ha most felhívnálak, elmondanád, hogy ki vagy?
Felhívjam?
Vagy ne?
Jól van. Akkor segíts!
Tehát…
Cevdet és Tevfik
hat hópapja minden csütörtökön elment Ahmethez,
felvették az árut, és elvitték őket valahová.
Az első kérdés: miért csütörtökönként?
A stricik csak csütörtökön dolgoznak?
Persze. Mert csak egy ügyfél van.
A második kérdés: ki az ügyfél?
Vagy Cevdethez, vagy a Holdinghoz lesz köze.
De ennek az X-nek az üzenetei nem túl kifinomultak.
Nem a Kaan Holding stílusa.
Hűha!
Tevfik, van néhány trükk a tarsolyodban.
Bassza meg!
Épp hívni akartam a Főnököt is.
Köszi.
Helló, apuci! Mizu?
Kiszedtél valamit a telóból, amiért 20 000-et adtál?
Miért nem beszélsz, jó ember?
Azt várom, hogy te nyomd a dumát.
- Hol vagy? - Mi a faszért érdekel?
Láttad, valójában ki Yeter madárkája, ugye?
- Pınar! - Kopj le!
Nézd át alaposan azt a telefont!
Két kalkulátoralkalmazás van rajta.
A fekete a madárka titkos, jelszóval védett széfje.
Küldök egy mintavideót. Hangosítsd ki!
Megvan.
Látnod kéne, ami ezután jön…
Hé, jó ember!
Szeretnéd a jelszót?
De ez most legyen 30 000!
Macit nem fizetne többet.
Az a te bajod.
Macit, én vagyok.
Ez a Pınar, tudod,
tartozik nekem egy kis pénzzel, és nem fizet.
Elküldenéd azokat a képeket?
Rendben, értem. Világos.
Maidénak egy szót se.
SADIK DEMIR: MINDENT ZANZIBÁRRÓL
Hogy írsz ezekről a szigetekről anélkül, hogy odamennél?
Voltam mindegyiken.
Álmomban.
Dilis vagy.
Miért csak meleg helyekről írsz?
Mindig fázom. Mit csináljak?
Ezért van rajtad mindig kabát.
Többé nem kell fáznod.
Itt vagyok neked.
Gyere ide!
Ki hív ilyen későn?
Meral.
- Igen, Meral? - Sadık!
A fiunk meghalt!
Fájdalom, szégyen és gyász…
Zeusztól életed során miből nem kaptunk ízelítőt?
- Miért hívja a kutyát a fiatoknak? - Senki sem gyászol majd.
Három éve pont itt sétáltam,
és a kutya hazáig kísért.
- Meral örökbe fogadta. - Most…
- Azóta a fiának hívta. - …a király rendeletet adott ki.
Tudod, miről? Hallottad?
És ez… mennyi ideig tart még?
Már nem sokáig.
Elfelejti a szöveget.
Rossz a memóriája. Két éve nem kapott szerepet.
Gyerünk! Igyunk meg valamit!
Menjünk!
Mondd, csinibaba! Mennyire szereted a fiamat?
A kutyát?
Nem, ezt a fickót.
HETEDIK NAP
Pınar!
Lám-lám, a jó ember!
Figyelted, mikor jövök?
Remek.
Nos? Elhoztad a pénzem?
Ami ezen van, az fontosabb.
Gyere ide! Gyere csak!
Add ide! Gyere!
Gyere, ülj le!
Jól vagy?
Azt mondtad, hagyjam rád a rosszat, de most sírsz.
Most mi lesz?
Sokat akar a szarka, ugye.
- Elcsábítottad Macitot… - Elcsábítottam?
Azt hiszed, mindent tudsz!
Hogy rajtad kívül mindenki rossz.
Mindenki hülye, csak te nem. Hát nem!
Nem csábítottam el a mocskot.
Az a fickó adott el neki, akit keresel. Tevfik.
- Polonezköyben egy hétvégén, egy házban… - Hagyd abba!
Nem akarom hallani.
- Ne haragudj! - Leszarom.
Hé, kislány!
Ne aggódj emiatt! Elintézem.
És mit kérsz cserébe?
Semmit.
Hé, jó ember!
Nulla, kettő, húsz.
Kik vagytok ti?
KIRÁLYNŐ
Beszélnünk kell, Macit.
Megint elfogyott a pénzed?
Hívd fel Arifot!
Nyugi!
Ne csináljunk jelenetet ezen az elit környéken!
Hetvenkilencben születtél?
Hetvenkilenc… 1979.
Pınar megadta a PIN-t.
Többek között.
Például pontosan tudtad, mire készül Tevfik.
Tudom, mit tettél Polonezköyben.
Tevfik névjegye „Királynő”?
Mi? Királynő?
Lássuk, mi van még itt!
Nahát! Cevdet felügyelő.
Felügyelő, tehát már azelőtt ismerted, hogy kirúgták.
Szóval vagy hat-hét éve.
Mit akarsz? Szimatolj inkább Arif portáján!
Beszéltem Şuléval. Elég jóban vagyunk.
Te voltál Cevdet szerencsejátékos pajtija.
És Maide vállalta az ügyeit.
Te juttattad be Cevdetet a Kaan Holdingba?
Ide figyelj, te felszarvazott nyomozó!
Ha nem tűnsz el innen a picsába, kidobatlak.
Magasról leszarom a fenyegetésedet.
Húzz innen!
Azt mondasz Maidénak, amit akarsz. Elegem van belőled.
Jól van, a saját sírodat ásod.
Ezt nézd!
Látod a fickót, aki testnevelést gyakorol Tevfikkel?
Ez a Főnök. Ez a beceneve.
Ez egy furcsa nemzetközi maffia.
Mint látható, sajátos ízlése van.
És van egy furcsa szerszáma. Nem az, amire gondolsz.
Egy fura szerszám, és fura dolgokat csinál vele.
És haverok vagyunk.
Egy hónapja keresi Tevfiket.
Beszélhetsz velem vagy vele. Te tudod.
Ha meggyőztelek, felteszek pár kérdést.
Te mutattad be Tevfiket Cevdetnek?
Két évvel ezelőtt razzia volt egy beyoğlui klubban.
Felhívtam Cevdetet, hogy engedje el Tevfiket.
Szoktál találkozni Cevdettel?
Egy hónapja meghalt. Nem tudtad?
Tevfikkel mi történt?
Honnan tudjam?
Mindenkit szemmel kéne tartanom?
Oké, nézd meg ezt is!
Ismered őket, igaz? Biztos a Kaan Holding emberei.
Megkérdezhetném Maidét is, de téged könnyebb meggyőzni.
Kik ezek az emberek? Kik?
Inkább a Főnök kérdezze?
Biztos ők azok.
Kaan úr ikrei.
Mindig furcsák voltak.
Jól van.
A cucc a telefonodon Pınarról, amit azért tartasz,
hogy „bebiztosítsd” magad…
Töröld ki!
Videót, képeket, mindent. Oké?
Megvárom, és meg is nézem.
Rendelj nekem is egyet!
Sadık úr! Figyelmeztettem.
- Az a Seval nevű nő… - Hé!
Ő a menyasszonyom.
A menyasszonya, persze!
Végül is zsák a foltját, ugye.
Ha ő a menyasszonya, vegye el, és húzzanak innen!
Millió fickót hozott fel ide!
- Megint azt olvasta fel ima helyett? - Igen.
- Elfelejtette a szövegét? - Nem tudom. Leléptem.
Beszélhetnénk?
- A szomszéd nő a magazinokkal, mi? - Aha.
Eljegyeztétek egymást? Az a nő mondta a földszinten.
Egy kicsit…
Nem, nem kicsit.
Nem túl fiatal?
Attól függ, honnan nézed. Például már nyugdíjas.
Értékelném, ha nem cigiznél.
Megkérdezhetem, milyen munkakörből ment nyugdíjba?
Prosti volt. Nemrég hagyta abba. Két-három napja.
Mióta hallgatunk?
Hét. Hét másodperce.
Még mindig számolsz.
Igen, számolok.
Nem tudtam magamból kiölni a gyereket.
Lány lesz, Sadık.
Ahogy mindig is akartuk.
Te meg én.
Sadık, ha megmentesz a börtöntől, ha ezt megteszed értem,
ez a kislány megszületik.
Arifnak van egy terve.
Ezért vagyok itt.
Az ügyvédek azt akarják, hogy a tárgyaláson téged hibáztassalak.
Az előző tanúvallomásodra hivatkozva.
Baromság. Én akartam lányt, nem te.
Bocs a cigi miatt.
Mit mondasz?
Mit mondok… Te mit mondasz?
Nem tanultál a hibáidból, és nem lettél bölcsebb. Nem igaz?
Arif amúgy egy nagylelkű ember.
Olyan szerencsés vagy! Az exed jó ember, az új fickód nagylelkű.
Nézz magadra!
Egy börtönben élsz,
ütött-kopott bútorok közt.
Minden dohos és büdös…
Hogy tudsz te itt élni?
Miért bánsz így magaddal?
- Miért nem… - Elégedett vagyok.
Szinte minden éjjel álmodom.
Trópusi szigetekről, meleg helyekről. És jó emberek vannak körülöttem.
Mármint a nyugdíjas prostid?
A neve Fatoş.
A legőszintébb ember, akit ismerek.
Ő nem árulja el, akit szeret.
Csak a testét árulta.
De te?
Sadık! Várj egy kicsit! Én még mindig…
Maide!
Törődj a dolgoddal!
A seggfej férjeddel!
Kérdezd meg Macitot, jól mulat-e a legénylakásán!
Úgyis hamarosan megtudod. Szia!
Hát jegyesek vagyunk?
- Az a nő, Maide mondta. - Uh-huh.
Cemile mondta el neki.
- Van egy kérdésem. - Na?
Ha nem az lennék, ami vagyok, tudod…
akkor tényleg eljegyeznél?
Nekem mindegy, hogy mi vagy, vagy mi nem vagy.
Most jegyesek vagyunk.
Te vagy az én hercegnőm.
Tudod, az a műsor, amit mindig nézel.
- Aha. - Mint abban.
Már nem szedem a gyógyszert.
NYOLCADIK NAP
Jó napot, Tahsin úr! Sadık Demir vagyok. Ügyvéd.
- Beszélnem kell önnel. - Tahsin úr szabadságon van. Nuri vagyok.
- Miről lenne szó? - Bilge és Kamil Kaanról.
Ki mondta, hogy itt elérheti őket? Az kizárt.
Ha elmondja az ikreknek, hogy Cevdet Koruról és Tevfik Hasanról…
Megbaszom anyádat, te mocsok.
Jó, csináljuk máshogy!
Küldök egy videót, és várom a válaszodat, oké?
De nincs sok időm. Két órát adok.
Rohadék bunkó!
- Kösz. - Egészségére!
TAHSİN GÖLLÜ KÜLDJE EL A TARTÓZKODÁSI HELYÉT!
Elnézést, Kamil úr.
Egy Sadık nevű ügyvéd kereste Tahsin céges számán.
Küldött egy videót.
- Tahsin úr! - Tevfik számáról hívta.
- Mit akart? - Beszélni önökkel.
Egyenesen, aztán balra.
Jó napot!
Bilge vagyok.
Ő pedig Kamil.
Érzékenyek vagyunk a fényre.
Ön biztos Sadık Demir.
Kér egy italt?
Whiskey? Rum? Vodka?
A vodka jó lesz.
Tevfikről akart beszélni velünk.
Reméltem, hogy van róla információjuk.
- A vodkája. - Köszönöm.
Nem Tevfikkel dolgozik?
Én? Ezt miből gondolja?
A videó, amit Nuri küldött, Tevfik telefonjáról van.
Ja, az! Nem, nem dolgozunk együtt. Még csak nem is találkoztunk.
Véletlenül került hozzám a telefonja, és a videók is.
Én úgy sejtem,
hogy Cevdet és Tevfik
zsarolják önöket azokkal a videókkal, igaz?
És önök kiiktatnák őket.
Mindegy is. Ez nem is érdekel.
Engem csak Tevfik érdekel. Az anyja aggódik miatta.
Sadık úr, épp ellenkezőleg.
Mi is meg akarjuk találni a kis ördögfajzatot.
Mi a legnagyobb vágya ebben az életben, Sadık úr?
Nem tudom. Talán, hogy egy trópusi szigeten éljek.
Találja meg a kis ördögünket!
Ha a mobilját megszerezte, talán őt is el tudja hozni hozzánk.
Már ha még életben van.
Mivel úgy gondolja, zsarol minket, biztosan úgy véli, még életben van.
Jöjjön velem!
Jöjjön!
Nézze csak! Mi imádunk vadászni.
Egy medve Szibériából.
Egy kecskebak a Torosz-hegységből.
Veszélyben élni annyi,
mint a szakadék szélén táncolva
félelmet lélegezni.
Ön szerint mi jön a félelem után? Ha azt mondja, a terror, mi van azon túl?
A tiszta élvezet.
A legtisztább örömöket csak a félelmünket legyőzve érhetjük el.
Mi ezt a rejtélyt kutatjuk.
Ezt jegyezze meg!
Hozza nekünk Tevfiket, és már indulhat is a trópusi szigetére.
Mi újság, Pınar?
Sadık, anyám beszélni akar veled.
- Sadık úr! - Igen, asszonyom?
Ne keresse tovább Tevfiket!
Miért? Megtudott valamit?
Jaj, nem! De láttam őt álmomban.
A kisfiam egy mennyei helyen volt.
Angyalok voltak körülötte.
Béke és fény vette körül.
Ne zargassuk többé!
Köszönöm a fáradozásait.
Halló, apuci?
- Ez mi volt, kislány? - Yeter megőrült.
Vissza akar költözni a szülőfalunkba.
Már csomagol is.
Én tuti megyek abba a koszfészekbe.
Érted? Az százas.
Oké. Fogd anyukád telefonját,
és küldd el az utolsó három nap bejövő hívásait!
Menni fog? Jól van, szia!
Már amúgy se dolgozom neked, Yeter. Van két új ügyfelem.
Az a rohadék!
Hogy lehet ekkora seggfej?
Azonnal meg kell szabadulnom Macittól.
Sadık, adj tanácsot!
Mint régen az egyetemen. Mondd meg, mit tegyek!
Figyelj rám!
Nézz rám! Van valami hasznos ötleted, vagy nincs?
Maide, mennyibe kerülne neked a válás?
Hárommillió? Ötmillió? Vagy talán több is?
Szerezhetek pár fotót, ami segíthet.
Ez remek. Igazán hálás…
De kérnék érte egy kis pénzt, mondjuk 300 000-et.
Küldd el holnap Hüseyinnel! Oké?
Rendben.
Maide, olyan nagylelkű vagy, mint Arif.
Kösz.
Te voltál az, Macit?
Idáig nem mennél. A fickó majdnem megölt.
Lehet, hogy az ikrek voltak. Igen.
Amúgy sem tetszik nekem ez a Nuri gyerek.
„Holnap délelőtt 11:00-kor. Itt vannak a számok.”
Szép munka, Pınar.
Lássuk, kinek a számai ezek!
Kadriye?
Cevdet!
Ő mondta Yeternek, hogy ne keresse tovább…
Hát persze!
Te seperc alatt rájöttél volna.
Hát persze.
Gyere be!
Ó, Sadık is itthon van.
Halihó! Helló, itt vagyunk!
Meral kiköltözött. Nálunk fog lakni, amíg el nem költözik Eskişehirbe.
Ez amúgy is mindig üres.
Be is vásároltunk, azt mondta, hideg van Eskişehirben.
Meral Çimen!
Miben segíthetek, uram?
Eljátszod a titkos szeretőt az utolsó szerepedként?
KILENCEDIK NAP
Indulj!
- Mikor vehetem ki? - Amikor 18 leszel.
Hű, haver…
Le vagy égve, mégis nekem adtad az összes pénzt.
Te nem jó ember vagy, hanem naiv, apuci.
FELOLDÁS A NYILAKKAL – 14:05
Tempo grave.
Egy…
kettő…
Gyere!
Meral asszony!
Odabent van?
Kadriye vagyok. Beszéltünk telefonon.
Van itt valaki?
Üdvözletem!
Ahogy sejtettem.
Kapd el!
Nyisd ki azt a rohadt ajtót! Nyisd ki!
Nyisd ki! Csak beszélni akarok veled.
- Kimegyek. - Feltartott kezekkel!
Te rohadt…
A szemem! Kinyírlak!
Szarházi!
A Főnök tud erről?
Az a szemét Tevfik mindannyiunkat átvert.
Ő nyitotta ki a széfet.
Mit vettetek ki?
Ötvenezer eurót
és a csempészett autók számláit.
Mást nem?
Esküszöm, csak azt tettem, amit Tevfik kért tőlem.
A pénz a kocsiban van.
- Tessék. Vidd el az egészet! - Örülj, hogy ez egy barátom lakása!
Különben hagynálak itt elvérezni.
A Főnök úgyis megtalál. Majd megcsiklandoz a Buldoggal.
Kelj fel!
Hogy vett rá erre?
Sokszor megvert.
Ki?
Cevdet.
Mindenkit sikerült jól átverned.
Mit ígért neked?
Ha lerázzátok Cevdetet, akkor majd együtt megszöktök?
Mondhatok valamit?
Biztos jól kitervelte ezt Behiyével,
a puccos kishúgoddal.
Hogy megszabaduljanak tőled. Én mondom. Mondta, hogy add el a házat?
Annyira tudtam!
Figyelj, Kadriye…
Most elengedlek, oké?
Mindent szépen elfelejtesz, és eltűnsz.
Mert ezt a kis ördögfajzatot egy egész maffia üldözi.
Add el a házat, vidd a gyerekeket, és költözz Adapazarıba!
Gyerünk! Indulás!
Elvitte a cica Yeter madárkájának nyelvét.
Mindenki elment, ketten maradtunk.
Gyerünk, beszélj!
Hol van a nő?
- Milyen nő? - Cevdet szeretője.
- Aki felhívta Kadriyét, hogy mindent tud. - Meral? Ő egy sikeres színésznő.
- Hát nem Cevdet szeretője? - Nem, te idióta.
- Most beszélj! - Nagyon sok pénzem van, Sadık.
De ha gondolod…
van más mód is.
„Semmi nem búcsúzik olyan jól, mint egy golyó.”
Beszélj!
Nézd, ezek az ikrek pszichopaták. Mindketten.
De Kamil teljesen kattant.
A „tiszta élvezet” az agyára ment.
Az észérvek nem győzik meg. Titokban felvettem az egyik rituáléjukat.
De most messzire mentek.
Az áruim darabokban hevertek.
Cevdetnek kellett mindent eltakarítania.
De Cevdet úgy döntött, meghagy néhány dolgot.
A késüket.
Mert rajta volt az ujjlenyomatuk.
Igen. Miért osztozkodnál Cevdettel a zsarolópénzen?
Hogyan szabadultál meg tőle?
Kadriye segítségével.
Már annyira kétségbeesett volt, hogy bármit megtett, amire kértem.
Néhány csepp gyógyszer az italába, mielőtt a kocsiba ült, és…
Bumm!
Kadriye befejezte a zsarolást, amit Cevdet elkezdett.
Megkapta a pénzt és a házat.
Miért kellett ehhez Kadriye?
Elveszed a kést, megzsarolod őket.
Kockázatos volt.
De mivel Kadriye férje a holdingnál dolgozott,
nem mertek hozzányúlni.
Így megkapod a pénzt és a házat. Ravasz.
Ha te nem cseszed el, igen.
Ezt hogy érted?
- Ahmet… - Az a te hibád.
Túl közel kerültél hozzám.
Vigyázzatok ezzel a Sadıkkal!
Fogalmunk sincs, hogy ki ő. És ha a rendőrség embere?
Rendben.
Simán elengedték?
Nem verték meg.
Hamza, édesem, intézd el Ahmetet!
A Főnökkel találkoztál.
Aha. Mindenki, aki keresett téged, megtalált engem.
Ha nem avatkozol bele…
Hamza az emberem volt, tudtam volna a Főnök terveiről.
Hamzát pedig megöletnéd, ha már nincs hasznodra.
Most te jössz.
Honnan tudtad ezeket?
Anyukád.
Odaadta a karkötőjét, és könyörgött, hogy keresselek meg.
Ezért azt kérdeztem magamtól: „Miért adta fel ilyen hirtelen?
Ki győzhette meg?”
Hát te.
A többi könnyű volt.
Felhívtam Pınart.
Tudod, a kishúgodat.
Akit szintén eladtál.
Átküldte anyukád bejövő hívásait.
És meg is vagy.
Hatice! Az a kurva!
A neve Pınar.
Joga van hozzá illő nevet használni.
Nézz a kamerába! Gyerünk!
A CSOMAG KÉSZEN ÁLL
Mozgás!
Na, néhány utolsó szó?
Miért csinálod ezt velem?
Hány árvát öltetek meg?
Hát ezért.
Én is árva gyerek voltam.
Biztos helyen van.
- Vodkát? - Kösz, vezetek.
Szép munka.
Sikerült kiűznie az ördögöt a barlangjából.
Ugye tudja, hogy itt veszélyben van?
Lehet, hogy ön is szeret a szakadék szélén táncolni?
Nem, dehogy.
Megtettem a kellő óvintézkedéseket.
Mit fognak csinálni Tevfikkel?
Ott folytatjuk, ahol abbahagytuk.
Mutatja majd az utat,
és mi kutatjuk majd a félelmet, a rettegést…
Folytatják a tiszta élvezet határainak felderítését.
Van más módszerük a brutalitáson kívül?
A tiszta élvezet
a gonoszságból születik.
Ahogy a gonoszság is a szívben születik. Végül is a jó és a rossz testvérek.
Talán.
Még egy jó emberből is
lehet gazember, ha az igazságért küzd.
Jól van. Gyere!
Csak te.
Adjátok ide a kulcsokat! Gyerünk!
Menjünk!
Ha van nálad bármilyen fegyver, dobd el!
Rúgd ide!
A táskát is. Dobjad!
Itt vagyunk.
Nincs olyan messze.
A fahídnál.
Vedd elő a mobilodat!
Te szélhámos!
A lábam!
Hé!
Tevfik ott van.
Vigyétek el a medvék előtt!
Most hová mész?
Grave.
Egy…
1681…
1682…
Igen?
A pénz és a számlák a széfből.
És Hamza kocsijának a kulcsa.
Ha ezt nem látom, el sem hiszem.
Kigúnyoltalak, nyomozónak neveztelek.
Nagyot tévedtem.
Tartozom neked.
Tudod, mit, Sadık?
Tartsd meg a kocsit!
És kívánj egyet!
Pénzt vagy bármit, ami eszedbe jut.
A Főnök mindig kifizeti az adósságát.
Nem akarok se pénzt, se mást.
Adok két lakcímet.
- Oké? - Küldd át őket!
Ne vesztegessük az időt!
Most menj haza, Sadık!
Felejts el minket, Tevfiket és mindent,
ami történni fog!
Ne találkozzunk többé!
Mindent lerendeztünk.
Rendben?
Sadık, azért vagyok itt, hogy emlékeztesselek rá: légy észnél!
Szerinted az ügyészség meggondolja magát?
Az lenne a helyes, és számodra is a legjobb,
ha kezdettől vállalnád a felelősséget, úgy Rezzant is megkímélnéd a fejfájástól.
Én pedig készen állok arra, hogy bármilyen árat megadjak ezért.
Nézd, Arif Akkurt!
Itt az idő, hogy megmutasd, milyen nagylelkű vagy.
Megmondom, mi lesz.
Az összeg legyen a duplája, mert a csalás kettőtök bulija volt!
Hét évvel ezelőtt elvittem a balhét Rezzan Demir helyett.
Oké?
Akkor éppen elvetélt.
De most terhes vagyok.
De már ő a férjed, nem én.
Mire vársz? Hívd fel Remzit, és mondd neki, hogy hozza a pénzt!
Igen, pénzeszsák úr. Hozasd ide a pénzt!
És amíg várunk rá,
elmondhatjátok, milyen trükköt találtatok ki.
Tudnom kell, mivel fognak vádolni. Nem?
Rendben.
Röviden a következő…
Itt a pénzed.
Andante.
- Egy… - Ez megőrült?
Mit csinálsz?
Próbálok dönteni.
Egy trópusi szigetre költözzek a pénzből, vagy hotelt nyissak Eskişehirben?
Mert börtönbe nem megyek, az biztos.
- Sadık, kérlek! - Várjunk csak!
Akkor miért fogadtad el a pénzt? Átvertél minket?
Ki ismerte be épp, hogy csaló?
HANGFELVÉTEL
Nem tudom, olvastál-e Dosztojevszkijt de remek hősei vannak.
Rezzan nem kedveli a hősöket.
De fogadd meg a tanácsomat!
Most vidd el te a balhét,
ahogy én tettem hét éve Rezzanért.
Legyél te a hős!
A menő ügyvédjeid pár hónap múlva úgyis kihoznak.
Egy…
kettő, három,
négy, öt,
hat, hét,
nyolc…
Ő se olvasott Dosztojevszkijt.
Nyolc másodpercig tartott a hűsége.
Ja, és tudom…
hogy nem vagy terhes.
Mi történt…
azzal az együttérző, önzetlen…
jó emberrel?
Megváltoztam.
Már nem vagyok a hűséges Sadık.
Csak Adil, a fair.
Gyere, blöki!
Jól van.
Próbálod nézni őt, és közben hanyatt esel.
Én is olyan vagyok, mint ők!
Egy…
Sadık, félbeszakítottál, és most elfelejtettem a szöveget.
Így hogy jutnak el Rómeó szavai a gyönyörű Júlia fülébe?
Csomagoljatok! Indulunk Eskişehirbe.
- Igen! - Sadık!
A nevem mostantól Adil.
Jól van. Az jó név tetszik!
KÉSZÜLT MEHMET EROĞLU AZONOS CÍMŰ REGÉNYE ALAPJÁN
A feliratot fordította: Büki Gabriella